Stožer civilne zaštite Primorsko-goranske županije daje suglasnost uz poštivanje slijedećih uvjeta :

             - Da se uvaže preporuke Stožera civilne zaštite Republike Hrvatske.
- Da se uvaže preporuka o postupanju vezano uz sportske objekte, organizaciju i održavanje sportskih natjecanja i događanja Središnjeg državnog ureda za sport. 
- Da se ne održavaju sportska natjecanja i ostala okupljanja na kojima bi mogli učestvovati sudionici iz područja zahvaćenih epidemijom COVID-19 koja su objavljena dnevnim priopćenjima Stožera civilne zaštite Republike Hrvatske  https://civilna-zastita.gov.hr/ .
- Da organizator svakodnevno prati popis zahvaćenih područja (COVID-19) do održavanja javnog događaja, kako bi odluku o održavanju mogao donijeti neposredno prije samoga održavanja. Isto je neophodno zbog mogućih promjena od najave do dana održavanja skupa i s time organizator mora računati kako bi bio ispoštovao preporuke na dan održavanja.

Organizator mora poduzeti i slijedeće mjere:
- Osigurati punktove s dezinfekcijskim sredstvima za sve sudionike i posjetitelje.
- Dati jasnu uputu sudionicima i posjetiteljima da se suzdrže od uobičajenog neverbalnog komuniciranja koje uključuje rukovanje i izbjegavaju bliži socijalni kontakt.
- Dati jasnu uputu sudionicima i posjetiteljima ako imaju respiratornu bolest i/ili povišenu temperaturu (veću od 37.5oC) da ne dolaze na manifestacije / skup. 
- Dati jasnu uputu sudionicima i posjetiteljima da ukoliko su u proteklih 14 dana bili na području zahvaćenom epidemijom COVID-19 da ne dolaze na manifestaciju / skup.
- Dati jasnu uputu sudionicima i posjetiteljima da ako su stariji od 65 godina te ukoliko su kronični bolesnici ili su imunokompromitirane osobe da ne dolaze na manifestaciju / skup. 
[bookmark: _GoBack]- Ograničiti  za sve skupove i organizirana javna okupljanja (manifestacije) na otvorenom ukupan broj sudionika i posjetitelja  do 100 osoba, a u zatvorenim prostorima do maksimalno 50 % ukupnog raspoloživog smještajnog kapaciteta dvorane/prostora maksimalno do 50 osoba.

Organizator skupova ili javnih okupljanja (manifestacije) snosi odgovornost za provedbu organizacije te poduzimanje svih prethodno navedenih mjera.  

